open-index/open-wikipedia-markdown huggingface dataset:
בראיין היל

**בראיין אלפרד היל** (באנגלית: **Brian Alfred Hill**; נולד ב-19 בספטמבר 1947) הוא מאמן כדורסל אמריקאי, אשר שימש כמאמן ראשי וכעוזר מאמן בליגת ה-NBA בין השנים 1986–2012. היה המאמן הראשי של הקבוצות אורלנדו מג'יק וונקובר גריזליס.

## קריירת אימון
### ליגת המכללות
היל נולד וגדל בעיר איסט אורנג' שבניו ג'רזי, ובין השנים 1965–1969 למד באוניברסיטת ג'ון פ. קנדי אשר בנברסקה. בשנת 1972 החל לשמש כעוזר מאמן בקבוצת הכדורסל של אוניברסיטת המדינה של מונקלייר, ולאחר שנתיים עבר לתפקיד דומה באוניברסיטת ליהיי שבפנסילבניה. בשנת 1975 מונה למאמן הראשי של ליהיי; ב-8 עונותיו בתפקיד רשמה הקבוצה מאזן כולל של 75 ניצחונות ו-131 הפסדים (36.4%).

בין השנים 1983–1986 היה עוזר מאמן בקבוצת אוניברסיטת המדינה של פנסילבניה ("פן סטייט").

### ליגת ה-NBA
לקראת עונת  הצטרף לצוות האימון של אטלנטה הוקס, אותה אימן מייק פראטלו.

בשנת 1990 עבר לשמש כעוזרו של מאט גוקאס, מאמן אורלנדו מג'יק, ולאחר 3 עונות החליף אותו כמאמן הראשי של הקבוצה. בעונת  רשמה אורלנדו מאזן חיובי לראשונה בתולדותיה (50–32), ובעונה העוקבת השיגה את המאזן הטוב ביותר באזור המזרחי (57–25) והעפילה לגמר ה-NBA; בסדרת הגמר הפסידו המג'יק בתוצאה 0–4 מול יוסטון רוקטס, על אף יכולת מצוינת של כוכבי הקבוצה שאקיל אוניל ופני הארדוויי. בעונת  ניצחה אורלנדו ב-60 משחקים, אולם הודחה מהפלייאוף בגמר האזור המזרחי, על ידי שיקגו בולס (0–4). בקיץ 1996 עזב אוניל את הקבוצה, ובהיעדרו פתחו המג'יק את עונת  עם 10 ניצחונות בלבד מתוך 26 משחקיהם הראשונים. כאשר עמד מאזן הקבוצה על 24 ניצחונות ו-25 הפסדים פוטר היל מאימון הקבוצה, בין היתר בשל "התקוממות" של שחקני אורלנדו נגדו. במקומו של היל מונה עוזרו ריצ'י אדובאטו למאמן המג'יק.

בקיץ 1997 מונה למאמן הראשי של ונקובר גריזליס, לקראת עונתה השלישית ב-NBA. בשתי עונותיו הראשונות בתפקיד בלטו בקבוצה השחקנים הצעירים שריף עבדור-רחים, בראיינט ריבס ומייק ביבי, אך הגריזליס רשמו מאזן כולל של 27 ניצחונות בלבד לעומת 105 הפסדים. את עונת  שוב פתחה ונקובר בצורה חלשה, וכשהגיעה למאזן שלילי 4–18 פוטר היל, ובמקומו מונה עוזרו ליונל הולינס.

בין השנים 2001–2003 שימש כעוזר מאמן בשארלוט/ניו אורלינס הורנטס, תחת פול סיילאס. בינואר 2004 מונה לעוזרו של לורנס פרנק, מאמנה הנכנס של ניו ג'רזי נטס.

לקראת עונת  חזר לאמן את אורלנדו מג'יק, בה בלטו אז דווייט הווארד, גרנט היל, הידו טורקוגלו וג'מיר נלסון. בשתי עונותיו עם הקבוצה בקדנציה זו השיגה אורלנדו מאזן כולל של 76 ניצחונות ו-88 הפסדים, והשתתפה בסדרת פלייאוף אחת. בסיום עונת  פוטר היל, ובמקומו מונה סטן ואן גנדי למאמן המג'יק.

בין השנים 2007–2009 חזר לשמש כעוזרו של לורנס פרנק בניו ג'רזי, ובין השנים 2009–2012 היה עוזרם של ג'ון קיוסטר ופרנק בדטרויט פיסטונס.

## הערות שוליים

## קישורים חיצוניים

קטגוריה:אמריקאים ילידי ניו ג'רזי
קטגוריה:כדורסלני אוניברסיטאות ומכללות בארצות הברית
קטגוריה:מאמני כדורסל אמריקאים
קטגוריה:מאמני אורלנדו מג'יק
קטגוריה:מאמני ונקובר גריזליס
קטגוריה:מאמני משחק האולסטאר של ה-NBA
קטגוריה:אמריקאים שנולדו ב-1947
ארנסט מסטמקר

**ארנסט יואכים מסטמקר** (בגרמנית: **Ernst-Joachim Mestmäcker**; 25 בספטמבר 1926 – 22 באפריל 2024) היה חוקר גרמני בתחום מדע המשפט.

## קריירה
מסטמקר נולד בהמלין, גרמניה. הוא קיבל את הדוקטורט שלו ב-1953 מאוניברסיטת גתה בפרנקפורט, ואת ההביליטציה שלו מאותה האוניברסיטה ב-1958. מ-1959 כיהן כפרופסור באוניברסיטת ג'ורג'טאון, אוניברסיטת חבל הסאר, אוניברסיטת מינסטר, אוניברסיטת בילפלד (שם גם היה הרקטור המייסד בין השנים 1967–1969) ואוניברסיטת המבורג. בשנים 1965, 1976 ו-2000 היה פרופסור חבר באוניברסיטת מישיגן. שימש כמנהל מכון פלאנק למשפט השוואתי ובינלאומי פרטי בהמבורג בין השנים 1979–1994. בין השנים 1960–2006 היה חבר הוועדה המדעית המייעצת למשרד הכלכלה והטכנולוגיה הגרמני. בין השנים 1960–1970 היה מסטמקר יועץ מיוחד של הקהילה הכלכלית האירופית לקירוב חוקים והגבלים עסקיים. מסטמקר היה חבר בכיר באקדמיה למדעים בהמבורג. ב-1989 התקבל להיות חבר קבוע באקדמיה אירופיאה. היה עורך של הג'ורנל "".

## מחקר
מחקרו של מסטמקר התמקד בחוקים מסחריים של אירופה וגרמניה, בדגש על הגבלים עסקיים וזכויות יוצרים.

מסטמקר נפטר ב-22 באפריל 2024.

## הערות שוליים

קטגוריה:משפטנים גרמנים
קטגוריה:בוגרי אוניברסיטת גתה בפרנקפורט
קטגוריה:גרמנים שנולדו ב-1926
קטגוריה:גרמנים שנפטרו ב-2024
יורי פוטסמן

**יורי פוטסמן** (באסטונית: **Jüri Pootsmann;** נולד ב-1 ביולי 1994) הוא זמר אסטוני, אשר ייצג את אסטוניה באירוויזיון 2016.

## קריירה
בפברואר 2015 זכה פוטסמן חלק בעונה השישית של *Eesti otsib superstaari*, גרסה אסטונית של פופ איידול ששודרה ב-TV3. הוא זכה בתוכנית ב-31 במאי 2015 כאשר יצא סינגל הבכורה שלו "טורם". השיר הגיע לשיא כשהגיע למקום השביעי במצעד השירים המקומי. ב-15 בנובמבר 2015 הוא הוציא את הסינגל "Aga Siis", והגיע למקום הראשון במצעד השירים האסטוני. ב-20 בנובמבר 2015.

בשנת 2016 הוכרז פוטסמן כאחד המועמדים בבחירה הלאומית של אסטוניה, *Eesti Laul 2016*, לתחרות האירוויזיון 2016. ב-20 בפברואר 2016 פוטסמן ביצע את שירו "Play" במהלך חצי הגמר השני של התוכנית באולפני הטלוויזיה האסטונית בטאלין, והעפיל לגמר. הגמר נערך ב-5 במרץ 2016, פוטסמן זכה בבחירה הארצית עם 32,394 קולות.

במהלך האירוויזיון עצמו אשר התקיים בסטוקהולם, שוודיה, אסטוניה הוגרלה לחצי הגמר הראשון אשר התקיים ב-10 במאי. פוטסמן לא העפיל לגמר וסיים במקום האחרון (ה-18), עם 24 נקודות בלבד. הייתה זו התוצאה הגרועה ביותר של אסטוניה אי פעם עד כה בתחרות. פוטסמן לא ייחס חשיבות רבה לתבוסה בתחרות.

ב-11 במרץ 2016, הוצג פוטסמן בסינגל "אני זוכר את", שהופק על ידי Cartoon. הסינגל הגיע לשיא במקום הראשון במצעד הפזמונים האסטוני.

פוטסמן הוכר כאמן השנה בטקס פרסי המוזיקה האסטונית לשנת 2016, כשהיה מועמד בחמש קטגוריות (אלבום פופ השנה, אמן השנה בקטגוריית גברים, אלבום הבכורה של השנה, שיר השנה הטוב ביותר, אלבום השנה).

מאז 2017 פוטסמן מגיש תוכנית בוקר של תחנת הרדיו MyHits.

## חיים אישיים
יורי פוטסמן, כמו רוב ילדי בית הספר באסטוניה, שר במקהלת בית ספר אך מעולם לא היה סולן. כילד צעיר, נימת קולו של יורי הייתה כה גבוהה עד שהוא נאלץ לשיר במקהלה יחד עם בנות ולא עם בנים. באופן אירוני, הטון הנוכחי שלו הוא כמו של בריטון.

הוא גילה את יכולותיו הווקאליות רק במהלך חילופי סטודנטים בדנמרק בה שהה שנה. בזכות שהות זו הוא דובר דנית.

בזמנו הפנוי אוהב פוטסמן לטייל לבד בטבע, במיוחד ביערות אסטוניה.

## קישורים חיצוניים

* 

## הערות שוליים

קטגוריה:זמרים אסטונים
קטגוריה:זוכי אסטי לאול
קטגוריה:משתתפי אירוויזיון 2016
קטגוריה:נציגי אסטוניה באירוויזיון
קטגוריה:ילידי 1994
מריה קנליס

**מארי לואי קנליס-בנט** (באנגלית: **Mary Louis Kanellis-Bennett**; נולדה ב-25 בפברואר 1982) הידועה יותר בשם הבמה שלה, **מריה קנליס** היא מתאבקת אמריקאית, מנג'רית היאבקות, שחקנית, דוגמנית וזמרת המוכרת בעיקר בשל תקופת בארגון ההיאבקות WWE, שבו הייתה פעם אחת אלופת 24/7 של ה-WWE. במהלך תקופתה בארגון, היא כיכבה על שער מגזין הפלייבוי בשנת 2008.

בנוסף לכך, היא הופיעה בארגוני ההיאבקות Ring of Honor (ROH) ו-Total Nonstop Action Wrestling (TNA), שבו הייתה פעם אחת אלופת הנוקאאוטס של אימפקט. בשנת 2004, היא הגיעה עד למקום החמישי בתחרות חיפוש הדיווה של ה-WWE, ולאחר מכן היא הוחתמה על חוזה בארגון והפכה למראיינת מאחורי הקלעים. את הקריירה שלה כמתאבקת עשתה שנה מאוחר יותר. ב-13 באפריל 2010, היא הוציאה את הבכורה שלה, שנקרא בשם "שבעה חטאים".

## ביוגרפיה

קנליס נולדה ב-25 בפברואר 1982 באוטווה, אילינוי. יש לה אח בשם ביל ואחות בשם ג'אני, הצעירים ממנה. בילדותה, קנליס הביעה עניין בענפי ספורט רבים כמו כדורעף, כדורסל וסופטבול. לפני שהחלה את הקריירה שלה בהיאבקות מקצועית, קנליס התחרתה באופן קבוע בתחרויות יופי.

## חיים אישיים

קנליס והמתאבק מייק בנט התארסו בנובמבר 2012, כשב-10 באוקטובר 2014 הם התחתנו. ב-3 באפריל 2018, הזוג בירך את הולדת בתם הראשונה, פרידריקה "פרדי" מון בנט. ב-3 בפברואר 2020, נולד בן לזוג בשם קארבר מארס בנט.

## אליפויות והישגים
* **הישגים בארגון ההיאבקות Family Wrestling Entertainment - FWE**
** אליפות הנשים של FWE (פעמיים)
* **הישגים במגזין ההיאבקות Pro Wrestling Illustrated - PWI**
** PWI דירג אותה במקום ה-21 מתוך 50 המתאבקות הטובות ביותר לשנת 2008
* **הישגים בארגון ההיאבקות Total Nonstop Action - TNA**
** אליפות הנוקאאוטס של אימפקט (פעם אחת)
* **הישגים בארגון ההיאבקות World Wrestling Entertainment - WWE**
** אליפות 24/7 של ה-WWE (פעם אחת)
** פרסי הסלאמי (פעם אחת)
*** דיוות השנה (2009)

## קישורים חיצוניים

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות Impact Wrestling
קטגוריה:בוגרות אוניברסיטת צפון אילינוי
קטגוריה:בוגרי אוניברסיטת צפון אילינוי
קטגוריה:אמריקאיות שנולדו ב-1982
קטגוריה:אמריקאים שנולדו ב-1982
ברנהארד לזנר

**ברנהארד לזנר** (בגרמנית: **Bernhard Lösener**; 27 בדצמבר 1890, פירסטנברג על האודר  – 28 באוגוסט 1952, קלן) היה עורך דין ומומחה ליהודים במשרד הפנים של הרייך. יחד עם וילהלם שטוקרט, הוא סייע לנסח את חוקי נירנברג, שבין השאר שללו מיהודי גרמניה את זכויותיהם.

לדברי כריסטופר בראונינג, חלק גדול מהמחקר ההיסטורי לגבי חוקי נירנברג מסתמך על הצהרותיו של לזנר, שאומצו על ידי המחקר באופן בלתי ביקורתי.

## ראשית חייו
לזנר היה בנם של פקידים. בין 1909 ל-1913 למד לזנר משפטים בדגש על תאוריה משפטית  באוניברסיטת טיבינגן והיה חבר באגודת הסטודנטים Tübinger Burschenschaft Derendingia . לאחר שירותו הצבאי קיבל תואר דוקטור בשנת 1920, עבר בחינה לשירות המדינה ב-1922 והצטרף לרשות המכס. בתחילה עבד במשרד המכס של מדינת ברנדנבורג. ב-1929 הפך לראש משרד המכס בגלאץ (Glatz). ב-1930 הצטרף ל. ב-1931 היה ראש משרד המכס בניסה, שאז השתייכה לגרמניה.

### בתקופת המשטר הנאצי
באפריל 1933 החל לזנר לעבוד במשרד הפנים של הרייך. שם היה בין מנסחיהם של חוקי נירנברג באוגוסט 1935. עמו ניסחו את החוקים הממונים וילהלם שטוקרט והנס גלובקה. בשנים 1936 ו-1937 ניסח חוקים נוספים הנוגעים לנושאי גזע. לאחר מכן הועסק ב"מכון הרייך לתולדות גרמניה החדשה" (Reichsinstitut für Geschichte des neuen Deutschlands) בוועדה המייעצת ובמחלקת המחקר בנוגע ל"".

בזכרונותיו, "לחוקק את השואה", תיאר לזנר שגילה אירוע בו הועברו כאלף יהודים גרמנים ברכבת ליער רומבולה בריגה, לטביה, שם נרצחו בירי יחד עם 25,000 יהודים מלטביה. לזנר כתב שלא היה מודע לאף פקודה להוציא להורג את יהודי גרמניה וחש אי נחת מההוצאות להורג. הוא דן באירוע עם שטוקרט והדבר גרם למתח ביניהם. שלוש שנים מאוחר יותר, בשנת 1944, על פי רשימות שעשה לזנר, הוא נעצר בשל הבעת אהדה ליהודי גרמניה ובטענה שתמך במחתרת האנטי-נאצית.

לזנר זקף לזכותו את הפטור שניתן למישלינגה - גרמנים עם סבא יהודי או שניים - מהגדרה כיהודי. הוא טען כי סיווג אנשים כיהודים יחזק את מאגר הגנים היהודי על ידי החדרת דם ארי, וכן יעלה לצבא 45,000 חיילים. מכיוון שרוב "המישלינגה" לא גורשו במהלך המלחמה, ייתכן שהסיווג שלהם לא כיהודים אלא כבני תערובת הציל עד 107,000 גרמנים ממוצא יהודי מהיפגעות בשואה.

### לאחר נפילת הרייך השלישי
במשפטי נירנברג מסר לזנר עדות על הדיון שקיים עם שטוקרט בנוגע לטבח יער רומבולה בשנת 1941. עדות זו סתרה את טענתו של שטוקרט כי לא היה מודע להוצאתם להורג של יהודים לפני ועידת ואנזה בשנת 1942.

## ראו גם
* רוצח מכתבה

## קישורים חיצוניים

* פרוטוקול ועידת ואנזה
* סטיבן שפילברג / מוזיאון השואה של ארצות הברית
* בית הדין הצבאי הבינלאומי, משפטי נירנברג: תמלולים והוכחות תיעודיות לניסויים רפואיים גרמנים בביצוע פשעי מלחמה ופשעים נגד האנושות, 1946–1947

## הערות שוליים

קטגוריה:עורכי דין גרמנים
קטגוריה:משפטי נירנברג
קטגוריה:נאצים
קטגוריה:גרמניה הנאצית: חוק ומשפט
קטגוריה:גרמנים שנולדו ב-1890
קטגוריה:גרמנים שנפטרו ב-1952
I Told You So

**I Told You So** (בעברית: **אמרתי לך**) הוא סינגל שהוקלט על ידי הזמר-יוצר האמריקאי רנדי טרוויס, מתוך אלבום האולפן השני שלו, Always & Forever. השיר יצא לאור במרץ 1988, על ידי חברת התקליטים האחים וורנר, כסינגל הרביעי והאחרון מתוך האלבום.

השיר הגיע למקום הראשון במצעד שירי הקאנטרי.

## משמעות
"I Told You So" הוא שיר שבוחן בני זוג במערכת יחסים, כאשר האחד שואל את בת הזוג שלו האם הייתה מסכימה לחזור איתו הביתה, או שמא צוחקת עליו ואומרת לו "אמרתי לך" (הרמז לכך שהיא ידעה שהוא ירצה לחזור לביתו בסוף) ובעצם מציבה בפניו את העובדה שיש לה מישהו חדש.

בדומה לשירים נוספים של טרוויס, השיר הצליח לכבוש את פסגת מצעד שירי הקאנטרי.

## מיקומי שיא

## גרסתה של קארי אנדרווד

**I Told You So** (בעברית: **אמרתי לך**) בשנת 2009, הקליטה הזמרת-יוצרת האמריקאית קארי אנדרווד את השיר מחדש, תוך שהיא הוציאה אותו כסינגל מתוך האלבום Carnival Ride, על ידי חברת התקליטים אריסטה נאשוויל. בגרסה המחודשת משתתף רנדי טרוויס גם כן, תוך שהוא מצוין בקרדיטים של השיר.

השיר הגיע למקום הראשון במצעד שירי הקאנטרי של קנדה.

### רקע וכתיבה
השיר בדומה למקור, שיצא בשנת 1990, נכתב והולחן על ידי רנדי טרוויס, אך בשונה מהמקור לא הופק על ידו ומפיקו המוזיקלי היה מארק ברייט, שעבד עם אנדרווד על שירים רבים שהוציאה במהלך הקריירה שלה. את גרסתה, הקליטה בשנת 2007, תוך שזו יצאה כסינגל מתוך האלבום Carnival Ride, בשנת 2009.

הגרסה המחודשת הצליחה להגיע למקום הראשון במצעד שירי הקאנטרי של קנדה, תוך שזכתה להצלחה גם במצעדי הבילבורד.

### מיקומי שיא

### נתוני מכירות

## קישורים חיצוניים

## הערות שוליים

קטגוריה:שירי 1987
קטגוריה:סינגלים מ-1988
קטגוריה:סינגלים מ-2009
קטגוריה:שירי קארי אנדרווד
קטגוריה:שירים באנגלית
קטגוריה:שירים שהופקו על ידי מארק ברייט
קטגוריה:בלדות משנות ה-1980
קטגוריה:בלדות קאנטרי
קטגוריה:שירים זוכי פרס המוזיקה האמריקאית
קטגוריה:סינגלים בהוצאת אריסטה נאשוויל
קטגוריה:סינגלים בהוצאת וורנר רקורדס
בוגוליובוב

**בוגוליובוב** (ברוסית: **Боголюбов**, בלטבית: **Bogoļubovs**) הוא שם משפחה.

קטגוריה:שמות משפחה
תהילים כ"ח

**תהילים כ"ח** הוא המזמור ה-28 בספר תהילים. (מזמור 27 בנוסח תרגום השבעים ובוולגטה). המזמור הוא אחד מארבעה עשר מזמורים הפותחים במילה 'לְדָוִד'.

## חלוקת המזמור
המזמור נחלק לשלושה חלקים: פסוקים א' -ב': בכותרת המזמור מבקש המשורר מה' לקבל את תפילתו. חלקו השני מפסוק ג'- ה' מופיעה תפילת המשורר נגד אויביו ובחלקו השלישי, פסוקים ו'-ט' מודה המשורר לה' כי שמע את תפילתו.

## תוכן המזמור
בעל המזמור מתפלל לה' משום שהוא מצוי בסכנה מאויבים המתנהגים כמכריו אך מבקשים להרע לו: "דֹּבְרֵי שָׁלוֹם, עִם-רֵעֵיהֶם; וְרָעָה, בִּלְבָבָם". המשורר מבקש מה' שיצילו וישיב להם גמולם. התפילה נאמרת בגוף ראשון יחיד מלבד הפסוק האחרון בו מבקש המתפלל מה' שיציל את עמו. בפסוק ח' מזכיר המתפלל את משיח ה', המלך: "מְשִׁיחוֹ" ויש שפירשו כי המזמור נאמר על ידי מלך וזה מתפלל בעד עמו. יש שהתבססו על פסוקים ח' -ט' וראו במזמור זה, מזמור מלך. יש שסברו כי המזמור נאמר על ידי אדם חולה וזאת לפי התיאור המובא בפסוק א': "יוֹרְדֵי בוֹר", תיאור המתים היורדים לשאול. אחרים טענו כי מדובר באדם הבורח מאויביו ומוצא מקלט בבית המקדש. יש שטענו כי המזמור נכתב בזמנם של מלכי יהודה וישראל.

## בליטורגיה

הפסוק החותם את הפרק "הושיעה את עמך" וגו' - משמש כאחד מהפסוקים הפותחים את פסוקי דזמרה בקטע המתחיל ב"הודו לה' קראו בשמו". במנהג העממי משתמשים בפסוק זה למנות בני אדם, בגלל האיסור למניה מספרית של בני אדם מישראל, והיות ובפסוק זה ישנן עשר מילים.

## בתרבות
* **[[הושיעה את עמך]]** - לחן מפורסם של ד"ר אברהם טברסקי שהתקבל בחסידות חב"ד ובמגזרים נוספים. לשיר ביצועים רבים, בהם: יוני שלמה, שלומי שבת במסגרת פרויקט צמאה, יצחק מאיר.
* **הושיעה** - זאנוויל ויינברגר ומקהלת מלכות, לחן של ר' יעקב לייבוביץ' מחסידות סערט-ויז'ניץ

## קישורים חיצוניים

## הערות שוליים

כח
לניאני

**לניאני** (באיטלקית: **Legnani**; באלבנית: **Lenjani**) הוא שם משפחה.

קטגוריה:שמות משפחה
נינה סובלאטי

**נינה סוּבּלָאטִי** (בגאורגית: **ნინო სულაბერიძე;** נולדה ב-31 בינואר 1995) היא זמרת, כותבת שירים ודוגמנית גאורגית. ייצגה את גאורגיה באירוויזיון 2015.

## ביוגרפיה וקריירה
סובלאטי נולדה במוסקבה, רוסיה, להורים גאורגים. שם הולדתה הוא **נינו סולאברידזה**. זמן קצר לאחר לידתה, משפחתה חזרה להתגורר בגאורגיה. סובלאטי התגוררה תקופה בילדותה בריגה, לטביה. כבר בגיל 13, בשנת 2008, הוחתמה סובלאטי בסוכנות דוגמנות והחלה לדגמן. בתחילת 2009 פנו לסובלאטי עוד מספר סוכנויות דוגמנות עבורן החלה לדגמן וגם עבור מגזינים מובילים בגאורגיה. בין היתר הופיעה סובלאטי ברחבי גאורגיה ועבדה עם להקות מוזיקליות דוגמת The Mins. בשנת 2011 החלה סובלאטי לעבוד עם סטודיו החלומות הגאורגי, בית מוזיקה משפיע בו עבדה עם הזמרת ברה איוונישווילי.

בשנת 2013, סובלאטי הוכרזה כזוכה בעונה השישית של תוכנית הטלוויזיה *Sakartvelos Varskvlavi*, הגרסה הגאורגית לאיידול. בשנה שלאחר מכן הוציאה את אלבום הבכורה שלה "מעז להיות נינה סובלאטי*",* האלבום הפך לאלבום הנמכר ביותר בגאורגיה בכל הזמנים.

בעקבות ההצלחה עם האלבום, בדצמבר 2014 הוכרזה כאחת מחמשת המועמדים לייצג את גאורגיה באירוויזיון 2015 בווינה, אוסטריה. היא התמודדה בתחרות השיר "לוחם". ב-14 בינואר 2015, סובלאטי התמודדה בגמר הלאומי והוכרזה כזוכה. באירווייזיון, הוגרלה סובלאטי לחצי הגמר הראשון אשר נערך ב-19 במאי, היא שרה אחרונה בסדר השירים והעפילה לגמר לאחר שסיימה במקום ה-4 מתוך 16 מדינות. בגמר היא סיימה במקום ה-11 מתוך 27 מדינות, עם 51 נקודות.

לאחר האירוויזיון, זכה השיר "לוחם" עמו הופיעה באירוויזיון להצלחה במספר מדינות ברחבי אירופה. באירלנד הגיע השיר לטופ 50 במצעד המקומי כאשר מיקום השיא שלו היה 44. באוקראינה הגיע השיר לטופ 40, ברוסיה, הגיע ל-30 הראשונים במיקום שיא של 29 ובטורקיה, השיר הגיע עד למקום השני.

בשנת 2016 הפכה לשופטת בגרסה הגאורגית של התוכנית אקס פקטור. בחודש אוקטובר 2017, היא נעשתה לשופטת בגרסה הגאורגית בתוכנית בה התפרסמה בעצמה כמתמודדת, איידול.

## חיים אישיים
סובלאטי מספרת שאת ההשפעות המוזיקליות שלה שאבה מג'ניס ג'ופלין, בריאן מולקו וביורק. לסובלאטי מספר קעקועים על גופה, אותם היא משרטטת ומקעקעת בעצמה.

סובלאטי נשואה לחצוצרן הגאורגי ג'ורג' שמנאורי איתו היא משתפת פעולה מדי פעם ביצירות מוזיקליות.

## קישורים חיצוניים

* 

## הערות שוליים

קטגוריה:זמרות גאורגיות
קטגוריה:משתתפי אירוויזיון 2015
קטגוריה:נציגי גאורגיה באירוויזיון
קטגוריה:ילידות 1995
עסקנות

**עסקנות** היא פעילות ועסקנות כללית בצורכי ציבור. העסקנות מוכרת כפעילות בצורכי ציבור והשפעה ציבורית בנושאים הנוגעים בקבוצות, אגודות, מפלגות או קהילות מסוימות, ובתחומים כגון פעילות חברתית, יוזמה חברתית, רווחה, ארגון ופילנתרופיה. עסקנות עשויה לכלול פעילות מול רשויות השלטון (שדלנות), וכן יכולה לפעול ולהשפיע על קידום נושאים בחברה ציבורית, במוסד וכדומה (תופעה המאכער).

ההגדרה הכוללת של עסקנות היא קידום אינטרס מסוים על פני אינטרסים ציבוריים אחרים, באמצעים חוקיים לא רשמיים. אומנם קיימת גם עסקנות הפועלת בתחום מסוים שאינו בא בהכרח על חשבון תחומים אחרים.

העסקן מאופיין ביכולת השפעה חברתית וציבורית הנובעת מקיום קשרים עם בכירים ברשויות המקומיות, התערות בדעת הקהל, כריזמה, התמצאות ביורוקרטית ועוד.

מקובל להבדיל בין סוגים שונים של עסקנים:
* **עסקן**, בכלליות או בסתמיות – אדם הפועל לטובת קבוצה מסוימת כגון אגודה, עמותה, מפלגה או קהילה. הפעילות תהיה למען קידום טובתה, מטרתה וענייניה של אותה קבוצה. העסקנות יכולה להיות הן לטובת פעילות הארגון והעסק, והן בפעילות בשטח. בהתאם לכך קיימים ביטויים כמו "עסקן מפלגתי", "עסקן ספורט", "עסקן כדורגל", "עסקן ספרותי" או "עסקן ספרות", "עסקן שחמט", "עסקן קהילתי", "עסקן שכונתי", "עסקן פרלמנטרי" וכדומה, בהתאם לתחום ולקבוצת העסקנות.
* **[[שדלן]]** או **שתדלן** (לוביסט) – עסקן המשדל בעלי תפקידים ואנשי ציבור ופועל בעיקר מול השלטונות על מנת שיתמכו בעניין מסוים לטובת הקהילה, החברה או הגוף שמטעמו נשלח השדלן. השדלן מעלה לסדר היום את המטרה שלמען קידומה הוא נשלח, על מנת שתקבל התייחסות וטיפול באופן שירצה את שולחיו. השדלן פעיל בעיקר בתחום הפוליטי והמדיני ופעילותו נחשבת תקינה.
* **[[מאכער]]** – עסקן בעל אפשרויות והשפעה לקידום דברים בחברה ציבורית, בקהילה או במוסד. המאכער פועל לעיתים באמצעות תחבולות וקומבינות על מנת להשיג את המטרה שאותה הוא נשלח לקדם, על מנת לעקוף את הביורוקרטיה הנדרשת בדרך המלך ולעיתים אף באמצעות עקיפה של החוק היבש. המאכער פעיל בעיקר במישור החברתי והקהילתי ופעילותו עשויה להיות מנוגדת לחוק או נחשבת כשחיתות.

קטגוריה:סוציולוגיה
קטגוריה:ממשל ומדיניות
סבבה 5

**סבבה 5** הוא אלבום הסולו השלישי של הראפר הישראלי פלד. האלבום יצא לאור ב-15 במרץ 2018, על ידי חברות התקליטים סינגולד ו-Mobile1 Music.

## רקע
האלבום, בדומה לאלבומיו הקודמים של פלד, הופק על ידי אורי שוחט ומיכאל כהן. האלבום כולל את הסינגלים "זה לא מעניין אותי" ו"מה אני נראה לך", שהצליח להגיע לעשירייה הפותחת במצעד הרשמי של גלגלצ. כמו כן, שני השירים הצליחו לצבור מאות אלפי השמעות ברשת הזרמת המדיה ספוטיפיי, וכן שאר שירי האלבום. באלבום מתארחים כהן@מושון, נאצ'ה ועידו בי וצוקי.

## ביקורת
בן שלו מהארץ העניק ביקורת מעורבת לאלבום: "החיסרון הבולט של 'סבבה 5' הוא האובססיה של פלד להייטרים. כמעט כל השירים הם מכתבי נפץ שממוענים אל כל אלה שזילזלו, עלבו ופגעו בו. חיסול הייטרים הוא פרקטיקה ידועה ואהובה בהיפ הופ, אבל בשיר השישי, מקסימום השביעי, מתחשק להגיד לפלד: או־קיי, הבנו, שחרר. זה כמו לדבר אל הקיר. וזאת עוד סיבה לאהוב את "אהבתי", שבמקום לשנוא את ההייטרים מוכן לתת כליה לאותה מעריצה נהדרת. חפשו אותה בהופעות ההשקה, צועקת את כל המילים עם ג'רזי של הלייקרס".

## רשימת רצועות

## הערות שוליים

## קישורים חיצוניים

קטגוריה:אלבומי פלד
קטגוריה:אלבומים בעברית
קטגוריה:אלבומים שהופקו על ידי אורי שוחט
חרבות בפיתה

**חרבות בפיתה** הוא אלבום הסולו הרביעי של הראפר הישראלי פלד. האלבום יצא לאור ב-7 ביולי 2020, על ידי חברות התקליטים סינגולד ו-Mobile1 Music.

## רקע והפקה
את האלבום, בדומה לאלבומיו הקודמים, הפיקו אורי שוחט ומיכאל כהן. האלבום, בדומה לקודמו, מתאפיין בעיקר בסוגת הטראפ. מתוך האלבום הסינגלים: "סחימת", "קריז" ו"היידה". באלבום מתארחים מיכאל כהן, עדן דרסו ודין כרמל. עטיפת האלבום מהווה מחווה לעטיפתו של האלבום Liquid Swords  של הראפר ג'יזה.

## ביקורת
מבקר המוזיקה מתן שרון ביקר את האלבום בחיוב: "בעיני זה לגמרי האלבום הכי מזוקק של פלד שיצא עד היום, עם כמה מההפקות הכי מרשימות של שוחט וכהן ואפילו כמה בעיטות לעור התוף שהזכירו לי את הרוח הצעירה של האפרו. בעיני אחרים זה אולי פספוס, והם צודקים בדיוק כמוני מכיוון שזה בדיוק מה שפלד נועד להיות – דמות קצת מפלגת, ראפר מפלצתי שלא תמיד תתחברו למקום שבו הוא נמצא ומוזיקאי שלעולם לא מפסיק להשתנות. ואם זה לא שם לכם את החרבות בפיתה - אני לא יודע מה כן".

## רשימת רצועות

## קישורים חיצוניים

## הערות שוליים

קטגוריה:אלבומי פלד
קטגוריה:אלבומים בעברית
קטגוריה:אלבומים שהופקו על ידי אורי שוחט
קטגוריה:אלבומי חברת Mobile1 Music
דיוקן אמו של האמן (ואן גוך)

**דיוקן אמו של האמן** (בהולנדית: **Portret van de moeder van Van Gogh**) הוא דיוקן של אנה קורנליה קרדבנטוס, אימו של הצייר ההולנדי וינסנט ואן גוך, משנת 1888. הדיוקן נוצר בהתבסס על תצלום שחור-לבן של האם. אימו של ואן גוך לימדה אותו על אמנות מאחר שהייתה בעצמה אמנית חובבנית. יחסיו של הצייר עם משפחתו ידעו עליות ומורדות, אך בשלב מסוים הם השלימו. ואן גוך נהג לשלוח לאימו ציורי טבע ופרחים. בדיוקן האמן תפס את הבעת הגאווה שנסוכה על פניה של אימו.

## אודות היצירה
אנה קורנליה קרדבנטוס הייתה אמנית חובבנית שנהנתה לצייר פרחים וצמחים. אנה גדלה בין שמונה אחים, והיא גידלה שישה ילדים; וינסנט, אנה, אליזבת', תיאו, וילהלם וקורניליוס. אנה הנחילה לילדיה את אהבת הציור. בין רישומיו הראשונים של ואן גוך ישנו העתק של ציור זר פרחים שאנה ציירה.

בעלה של אנה, תיאודורוס ואן גוך, היה כומר. השניים היו דתיים אדוקים, והם שירתו כאנשי דת באזורים כפריים אליהם נשלח תיאודורוס. תיאודורוס לימד את ילדיו כי אלוהים נמצא בכל פרט בטבע, החל מעננים ועד לזריחת השמש.

ואן גוך נשלח לבית ספר מרוחק כבר בגיל 11, מה שיצר אצלו תחושת ריחוק ממשפחתו. תחושה זו רק התעצמה כאשר הוא נכשל בעיסוקיו כסוחר אמנות וכעובד במשרד ממשלתי. כשהוא החליט להיהפך לצייר, חברי המשפחה לא ראו זאת בצורה חיובית והם הציעו לו למצוא אלטרנטיבה כלכלית יותר. לבושו, התנהגותו וחיי האהבה הסוערים של ואן גוך גרמו למבוכה רבה בקרב משפחתו של האמן. ואן גוך פיתח תפיסת עולם שונה מהוריו בנוגע לדת, לאנשים ולמוסר. במכתב לאחיו, תיאו, הוא ציין כי דעותיהם של הוריו היו חסרות היגיון.

בשיא הקריירה שלו, ואן גוך נהג להעביר לבני משפחתו ציורים, בעיקר של פרחים. בנוסף, הוא היה לפעמים מכניס את בני משפחתו לציוריו, כגון ביצירה "זיכרון הגן באטן" ששם הוא צייר ככל הנראה את אימו ואת אחותו.

ואן גוך היה נודע בציורי הטבע שלו, ודיוקנאות היוו תחום מאתגר עבורו. ואן גוך ראה בציור דיוקנאות כהצצה לתוך נפש האדם כפי שהוא תיאר זאת במכתב לתיאו. לא נקרו בפני הצייר הזדמנויות רבות ליצור דיוקנאות עקב חוסר יכולת כלכלית לשלם לדוגמני ציור. ייתכן כי זאת הייתה אחת מהסיבות שהובילו אותו לצייר דיוקן של אימו. ואן גוך השתמש בתצלומי שחור-לבן כדי לצייר את הדיוקן. הוא לא אהב את התצלום עקב החוסר בצבעים, והוא רצה ליצור דיוקן הרמוני המבוסס על זיכרונו.


Famille van Gogh.JPG|תצלום של בני משפחת ואן גוך. למעלה: תיאודורוס ואנה. למטה (משמאל לימין): וינסנט, אנה, תיאו, אליזבת', וילהלם וקורניליוס.


## קישורים חיצוניים

## הערות שוליים

קטגוריה:ציורי שמן
קטגוריה:וינסנט ואן גוך: ציורים
קטגוריה:נשים בציור
קטגוריה:דיוקנאות נשים
בן האטקה

**בן האטקה** (**Ben Hatke**; נולד ב-4 ביוני 1977) הוא אמן קומיקס אמריקאי, אשר בעיקר עובד על ספרי קומיקס לילדים, ביניהם "ג'ייק האדיר" ו"זיטה ילדת החלל".

## ביוגרפיה
האטקה נולד בלפייט, אינדיאנה, בן שלישי עם שתי אחיות בנות גדולות. הוריו של האטקה היו מאוד אנטרופוסופים ומעודדים של התנהגות יצירתית וחשיבתית, והאטקה נהג לבלות הרבה מילדותו בציור או במשחק בחוץ.

האטקה העיד בבגרותו כי ההשראה הראשונה שגרמה לו לרצות לצייר קומיקס היה הספר "Elfquest*"* של וונדי וריצ'רד פיני . השפעות נוספות על סגנון הציור שלו שהוא ציין בראיונות עיתונאיים הם היוצרים מוריס סנדק, לאונרדו דה וינצ'י וטוד מקפרלן.

האטקה למד במכללת כריסטיאן  ובשנת 2000 קיבל תואר בוגר אוניברסיטה מהמכללה. בזמן לימודיו בילה סמסטר שלם באיטליה, שם למד על סגנון הציור האיטלקי. האטקה ציין את לימודיו באיטליה כגורם משפיע על סגנון הציור שלו.

## קריירה
הסיפור הראשון שלו התפרסם כחלק מהאנתולוגיה "Flight vol 2", הספר השני של "Flight", ספרו זוכה פרס אייזנר של קאזו קיבואישי, בו השתתף האטקה כאמן אורח. הספר התפרסם ב-2006 בידי הוצאת אימג' קומיקס. הסיפור נקרא "הקרש".

### זיטה ילדת החלל

את סדרת הספרים המפורסמת ביותר שלו, זיטה ילדת החלל, פרסם בשנים 2014-2012 וזכה להצלחה גדולה. אלא שאת דמותה של זיטה, ילדה אמיצה ואופטימית שמצילה כוכבי לכת מהשמדה, המציאה בכלל אשתו של האטקה, אנה, בזמן היותה בבית ספר תיכון.

האטקה פרסם שלושה ספרים אודות זיטה ילדת החלל, שהפכו להצלחה גדולה ותורגמו לעשות שפות. ספרי הסדרה נכנסו לרשימת הספרים הטובים ביותר של קירקוס, וקיבלו תשבחות בכל העולם.

## חיים אישיים
כיום האטקה מתגורר בפרונט רויל, וירג'יניה, עם אשתו אנה ובתם.

## הערות שוליים

## קישורים חיצוניים

קטגוריה:קומיקסאים אמריקאים
קטגוריה:אמריקאים שנולדו ב-1977
נעמה צאל

**נעמה צאל** (27 בפברואר 1981 – 5 ביולי 2020) הייתה סופרת, עורכת וחוקרת ספרות ישראלית, זוכת פרס שרת התרבות והספורט בתחום העריכה הספרותית.

## ביוגרפיה
צאל נולדה בארצות הברית. בתו של פרופסור יהושע צאל. למדה באוניברסיטת תל אביב בתוכנית הבינתחומית לתלמידים מצטיינים ע"ש עדי לאוטמן ובאוניברסיטה העברית בירושלים. בשנת 2012 קיבלה תואר דוקטור לספרות מהאוניברסיטה העברית על עבודה שכותרתה "האחר בפואטיקה של יהושע קנז". שימשה כמרצה בכירה במכללה האקדמית ספיר.

בשנת 2006 החלה לכתוב רשימות על סיפורת והגות במוסף "ספרים" של העיתון "הארץ".

הייתה המייסדת והעורכת של "מעבדה", סדרה לפרוזה ניסיונית בהוצאת "רסלינג". במסגרת הוצאת "רסלינג" ראו אור ספריהם של האמנית תמר גטר, מעין איתן ועוד.

ב-29 בדצמבר 2019 פורסם כי צאל זכתה בפרס שרת התרבות והספורט בתחומי היצירה הספרותית לשנת תשע"ט בתחום העריכה הספרותית. בוועדת השיפוט היו יורם מלצר, הלית ישורון והעיתונאי ניסן שור.

לפני מותה עבדה על ספר פרוזה בשם ״שימי ראש״ בעריכת הסופרת מיכל בן-נפתלי, שראה אור בספטמבר 2020 בהוצאת אפיק.

צאל נפטרה ב-5 ביולי 2020 לאחר מאבק במחלת הסרטן, כשהיא בת 39. הותירה אחריה בן זוג ושני ילדים.

## יצירתה
* "הם דיברו בלשונם" - ספר שעוסק בפואטיקה של יהושע קנז - ראה אור בהוצאת מאגנס, 2016. הספר חוקר את כתיבתו של קנז ועוסק בשאלות הנוגעות לכתיבתו. צאל מציעה מפתח להבנת הכתיבה של קנז באמצעות קריאה פילוסופית בספרות, ההיעדר הטבוע בלב תפיסתו של אדם אחר ועוד.
* "שימי ראש" *-* סיפורים קצרים ונובלה, 2020.

סיפורים קצרים פרי עטה ראו אור בכתבי עת שונים, בין היתר: "עתון 77", "אורות", והגיליון הראשון של גרנטה בעברית. השיחה “הרהורים על ז’קלין כהנוב” היא חלק מתוך ספרה בכתובים *שיחה עם [[רונית מטלון]]*.

## קישורים חיצוניים

* 
* 
* 
* עטרה בן חנן, "הסימנים הכחולים של השפה", מעלה כתב עת לביקורת ספרות, מרץ 2021

## הערות שוליים

קטגוריה:סופרות ישראליות
קטגוריה:סופרים ישראלים
קטגוריה:זוכות פרס שרת התרבות
קטגוריה:זוכי פרס שרת התרבות
קטגוריה:עורכות ספרותיות ישראליות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:תל אביב-יפו: אישים
קטגוריה:בוגרות אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:בוגרי אוניברסיטת תל אביב: התוכנית הבין-תחומית לתלמידים מצטיינים ע"ש עדי לאוטמן
קטגוריה:בוגרות בית הספר לאמנויות תל אביב
קטגוריה:בוגרי בית הספר לאמנויות תל אביב
קטגוריה:ישראלים שנפטרו מסרטן
קטגוריה:ישראליות שנפטרו מסרטן
קטגוריה:ישראליות שנולדו ב-1981
קטגוריה:ישראלים שנולדו ב-1981
קטגוריה:ישראליות שנפטרו ב-2020
קטגוריה:ישראלים שנפטרו ב-2020
הקופסא (אלבום של שלום חנוך)

"**הקופסה**" הוא מארז תקליטורים המאגד שירים בולטים שהקליט הזמר שלום חנוך במהלך כל הקריירה שלו. האלבום יצא לאור בשנת 2004.

המארז מקיף את כל הקריירה הארוכה של חנוך החל משנות ה-60 ועד האלבום האחרון שהוציא לפני יציאת המארז, אלבום ההופעה "יציאה", המשותף לו ולמשה לוי.

## תכולת המארז
האלבומים הכלולים במלואם במארז לפי סדר כרונולוגי:
* **דיסק 1 - מה שיותר עמוק יותר כחול** (שנים 1970 - 1978) - שירים בולטים מתחילת הקריירה של חנוך באלבומים: "שבלול" ו"פלסלטינה" עם אריק איינשטיין, ובאלבום "סוף עונת התפוזים" עם להקת תמוז (1976). בנוסף שירים מאלבומי הסולו הראשונים שלו "Shalom", "אדם בתוך עצמו" ו"בהופעה חיה".
* **דיסק 2 - תמונת מצב** (שנים 1978 - 1983) - שנות סוף שיתוף הפעולה עם איינשטיין עם שיר מתוך הופעתם המשותפת, ועוד 3 שירים אחרים. בנוסף שירים בולטים מהאלבומים "חתונה לבנה" ו"על פני האדמה".
* **דיסק 3 - כמה טוב שבאת הביתה** (שנים 1985 - 1989) - שירים בולטים מהאלבומים "מחכים למשיח", "רק בן אדם" ו"רומן אמיתי".
* **דיסק 4 - ככה וככה** (שנים 1991 - 1997) - שירים בולטים מהאלבומים "בגלגול הזה", מהאוסף המחודש "לא יכול לישון עכשיו", "א-לי-מות" ו"ערב ערב".
* **דיסק 5 - אהבת נעורי** (שנים 1997 - 2004) - שירים בולטים מהאלבומים "ערב ערב", "מוסקט" ו"אור ישראלי", הביצועים לשיר "מציצים" ו"כהה כהה" מהפרויקט של רוני פיטרסון ושירים מאלבום ההופעה האחרון לפני יציאת האוסף "יציאה".

## רשימת רצועות

## קרדיטים
*עריכה דיגיטלית: יואב קוטנר

## קישורים חיצוניים

קטגוריה:אלבומי שלום חנוך
קטגוריה:מארזי תקליטורים
קטגוריה:אלבומי חברת NMC יונייטד אנטרטיינמנט
ניק קורדרו

**ניק קורדרו** (באנגלית: **Nick Cordero**; 17 בספטמבר 1978 – 5 ביולי 2020) היה שחקן קנדי, שנודע במיוחד בזכות תפקידי הבמה שלו בתיאטראות ברודוויי. הוא היה מועמד לפרס טוני בשנת 2014. הקריירה שלו כללה גם תפקידי טלוויזיה ותפקידי קולנוע. הוא נפטר מסיבוכים שנגרמו עקב מחלת נגיף קורונה 2019 בגיל 41.

## ילדות
קורדרו נולד וגדל בהמילטון, אונטריו, קנדה. קורדרו סיים את לימודיו בבית הספר התיכון בהמילטון, ולמד במשך שנתיים באוניברסיטת ריירסון בטורונטו לפני שעזב על מנת להופיע עם הלהקה Lovemethod.

## קריירה
הופעת הבכורה של קורדרו הייתה בתפקיד הראשי בהפקת אוף ברודוויי של "The Toxic Avenger". הוא גם גילם את התפקיד של דניס במחזמר רוק לנצח בברודוויי בשנת 2012 ובסיבוב ההופעות.

קורדרו הופיע בברודוויי בשנת 2014 במחזמר קליעים מעל ברודוויי בתפקיד צ'יץ', עבורו היה מועמד לפרס טוני ולפרס דרמה דסק. הוא זכה בפרס מעגל המבקרים החיצוני בקטגוריה "שחקן מוביל מצטיין במחזמר" ובפרס הבינלאומי על התפקיד.

במרץ 2016 הוא הצטרף להפקה של "מלצרית" בברודוויי, כששיחק בתפקיד ארל. הוא עזב את המחזה על מנת לשחק בבכורת המחזמר סיפור מרובע ברונקס בברודוויי, כשהוא מגלם את סאני החל מ-3 בנובמבר 2016. עבור תפקיד זה היה מועמד קורדרו לפרס דרמה דסק בשנת 2017.

בשנת 2017 הוא גילם את תפקידו של ויקטור לוגו בסדרת הטלוויזיה "שוטרים בדם" ששודרה ברשת CBS. הוא חזר על התפקיד בשנת 2018.

## חיים אישיים
ב-3 בספטמבר 2017 התחתן קורדרו עם אמנדה קלוץ. בנם היחיד, אלביס, נולד ביוני 2019.

### מחלה ומוות
במרץ 2020 אובחן קורדרו כחולה ב-מחלת נגיף קורונה 2019 ואושפז בבית חולים ב-30 במרץ. אשתו דיווחה כי הוא במצב אנוש, מונשם, ומטופל באמצעות דיאליזה וחמצון חוץ-גופי באמצעות ממברנה. ב-18 באפריל 2020, רגלו הימנית נכרתה כתוצאה מסיבוכים ממחלתו.ב-1 במאי 2020, התגלה שנגרם לו נזק חמור לריאות והוא לא חזר להכרה, לאחר שהופסקה נתינת משככי כאבים. עד 13 במאי 2020, קורדרו חזר להכרה.

ניק קורדרו נפטר ב-5 ביולי 2020 בלוס אנג'לס, בקרב אשתו אמנדה ומשפחתו, לאחר 95 יום באשפוז בבית החולים. היה בן 41 במותו.

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקני תיאטרון קנדים
קטגוריה:אמריקאים שנפטרו במגפת הקורונה
קטגוריה:קנדים שנולדו ב-1978
קטגוריה:קנדים שנפטרו ב-2020
מתוך הזוהמה

**מתוך הזוהמה** הוא אלבום הבכורה של ההרכב המוזיקלי הישראלי פי.אר. טרופרז. האלבום יצא לאור ב-24 בדצמבר 2004, על ידי חברת התקליטים היי פייבר הפקות. האלבום הופק על ידי חבר ההרכב מקדדי ג'י ומתוכו הסינגל "להיצמד למעלה" בביצוע נועה פארן, שיצא בשנת 2005. השיר נכלל בפסקול הסדרה "ילדות רעות". האלבום השפיע רבות על ההיפ הופ הישראלי.

בשנת 2024 יצא לסטרימינג בהוצאה מחודשת. לצד האלבום יצא האי.פי "שירוטו חוזר לזוהמה", שכלל 7 רמיקסים לשירים האלבום ושירים של פרברים רפיוג'יז, בהפקתו של שירוטו.

בתחילת 2025 יצא אי.פי נוסף תחת השם "בחזרה לזוהמה", שכלל שירים שלא נכנסו לאלבום, ומחוות של הראפרים זיו שביט ואשכן משאזטמאט.

## רשימת רצועות
# 1
# מדביקים אתכם לקיר
# שלב א' מכבים
# מהעיר לפרבר
# אהבה
# קטינות
# Hood Special
# שן
# כלבתה
# להצמד למעלה
# Bitchnigga Conversation
# Shake Dat
# ת"א על הכוונת
# חומוס
# Kipi't Real
# 
# זוזו מהדרך
# שב בשקט על המנאייק
# באמא'שלי

## הערות שוליים

קטגוריה:אלבומי היפ הופ ישראליים
קטגוריה:אלבומי פלד
קטגוריה:אלבומי אורטגה
מושונסולנוק

**מושונסולנוק** (בהונגרית: **Mosonszolnok**) הוא כפר במחוז גיור-מושון-שופרון, שבצפון-מערב הונגריה. 

## יהודי מושונסולנוק
במושונסולנוק חיו יהודים בתקופות זמן שונות

## קישורים חיצוניים

*  

## הערות שוליים

קטגוריה:הונגריה: ערים
מאריאקאלנוק

**מאריאקאלנוק** (בהונגרית: **Máriakálnok**) הוא כפר במחוז גיור-מושון-שופרון, שבצפון-מערב הונגריה. 

## קישורים חיצוניים

*  

## הערות שוליים

קטגוריה:הונגריה: כפרים
King

"**King**" (בעברית: **מלך**) הוא סינגל של הלהקה הבריטית יירס אנד יירס. השיר יצא ב-3 בפברואר 2015 בהוצאת חברות התקליטים פולידור רקורדס ואינטרסקופ רקורדס. השיר מופיע כסינגל הרביעי של אלבום האולפן הראשון של הלהקה, *Communion*. השיר נכתב על ידי מייקי גולדסוורת'י, מארק ראלף, אנדרו סמית', אולי אלכסנדר ורוסאל אמרה טורקמן והופק על ידי אנדי סמית' ויירס אנד יירס.

נכון לאוגוסט 2023, השיר הושמע למעלה מ-286 מיליון פעמים ביוטיוב, ולמעלה מ-554 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי יירס אנד יירס
קטגוריה:שירים באנגלית
קטגוריה:שירים שנכתבו על ידי מארק ראלף
קטגוריה:שירים שהופקו על ידי מארק ראלף
קטגוריה:שירים על מלכים
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת אינטרסקופ רקורדס
Desire (שיר של יירס אנד יירס)

"**Desire**" (בעברית: **רצון עז**) הוא סינגל של הלהקה הבריטית יירס אנד יירס. השיר יצא ב-23 בנובמבר 2014 בהוצאת חברת התקליטים פולידור רקורדס. השיר מופיע כסינגל השלישי של אלבום האולפן הראשון של הלהקה, *Communion*. השיר נכתב על ידי אולי אלכסנדר, מייקי גולדסוורת'י, אמרה טורקמן וקיד הרפון והופק על ידי יירס אנד יירס וטו אינצ'ס פאנץ'.

נכון לאוגוסט 2023 הושמע השיר למעלה מ-52 מיליון פעמים ביוטיוב, ולמעלה מ-188 מיליון פעמים בספוטיפיי.

## מיקומי שיא

## נתוני מכירות

## היסטוריית יציאות לאור

## גרסת הרמיקס בשיתוף טובה לו

ב-24 בפברואר 2016, הודיעה הלהקה על יציאה מחודש של השוק באמצעות הורדה דיגיטלית. הם העלו סרטון קצר ובו קטעים מהווידאו קליפ החדש, ובו גם גיבוי חדש המכיל שירה נשית. הקליפ הסתיים במילים  שהופיעו על המסך. ב-2 במרץ, הודיעה הלהקה כי הזמרת השוודית טובה לו תופיע בגרסה החדשה. ב-3 במרץ, הופיעה הלהקה לראשונה ברצועה ב-Capital FM Breakfast. בחצות ב-4 במרץ, הלהקה פרסמה את הווידאו קליפ החדש בערוץ ה-Vevo שלהם ביוטיוב.

נכון לאוגוסט 2023, גרסה זו הושמעה למעלה מ-49 מיליון פעמים ביוטיוב, ולמעלה מ-188 מיליון פעמים בספוטיפיי.

### מיקומי שיא

### היסטוריית יציאות לאור

## קישורים חיצוניים

## הערות שוליים

קטגוריה:סינגלים מ-2016
קטגוריה:שירי יירס אנד יירס
קטגוריה:שירים באנגלית
קטגוריה:שירים שנכתבו על ידי קיד הרפון
קטגוריה:שירים שהופקו על ידי מארק ראלף
קטגוריה:שירי לפידים
קטגוריה:סינגלים בהוצאת פולידור רקורדס
תאי דייטר

**תאי דייטר** או **התאים הגליליים** (באנגלית: Deiters' cells או phalangeal cells) הם תאי תמך במערכת השמיעה, הנמצאים באיבר השבלול לצד תאי תמך נוספים הנקראים תאי הנסן, קלאודיוס ובוטשכר (Hensen, Claudius & Boettcher).

## מבנה
תאים אלו נמצאים על הממברנה הבזילרית וצורתם מזכירה גביע עם שלוחה. שלוחה זו נקראת זיז גלילי (*phalangeal process*), והיא מגיעה אל השכבה הרטיקולרית (reticular lamina) שמכסה את אבר קורטי, ונמצאת מתחת לממברנה הטקטוריאלית. על פי הגביע של תאי דייטר יושבים תאי שערה חיצוניים, ותאי דייטר הם אלו אשר מקשרים בין תאי שערה אלו לבין הממברנה הבזילרית. החיבור של תאי דייטר אל גוף הממברנה הבזילרית מתבצע באמצעות שלוחה נוספת הנקראת זרוע תחתונה (Lower limb) היוצאת מגוף התא, ומסתיימת במגע עם הקרום הבזילרי. מקום החיבור של תא דייטר עם הקרום נקרא כף הרגל (Foot) של תא דייטר. על תא הדייטר קיימים גם כפתורים טרמינלים של תאי עצב המגיעים מן ההגנגליון הספירלי.

## תפקוד
תאי דייטר נחשבים כגורם אשר מעביר את השינויים באורכם ובצורתם של תאי השערה החיצוניים לממברנה הבזילרית. שינויים אלו משופעלים על ידי זרמים חשמליים הנובעים מתנועת השערות על תאי השערה החיצוניים, ומשמשים להגביר את האות השמיעתי.

## היסטוריה
התאים קרויים על שם הנוירואנטומאי הגרמני אוטו דייטרס  (1834 – 1863), את התאים פרסם במאמר שיצא בשנת 1859 על איבר קורטי. עיקר עבודתו התבססה על הסתכלות רקמות תחת מקרוסקופ ואפיון השינויים החלים ברקמה בעקבות לחצים פיזיקליים או כימיים. מחקריו התבססו על רקמות כלבים חתולים ועגלים. דייטר תיאר את השלוחה של תא דייטר כדומה לעצמות אצבע קטנטות, ומכאן שמם "התאים הגליליים" בדומה לגלילים.

## גלריה

קובץ:Gray932.png|איור של איבר קורטי בו תאי דייטר צבועים באדום, מתוך הספר האנטומיה של גריי מהדורה 20. מאז פרסום תרשים זה התפתחה ההבנה של המורפולוגיה של תאי דייטר והם מוצגים בצורה נכונה יותר בתמונה הנמצאת בצד שמאל של תחילת הערך.
קובץ:Cochlea-crosssection-he.svg|חתך של איבר השבלול, באדום צבוע האיבר על שם קורטי בו נמצאים תאי דייטר


## ראו גם
* מערכת השמיעה
* אסטרוציט
* אפיתל

## לקריאה נוספת
* .E. Hawkins (2018), The human ear, Encyclopædia Britannica

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שמיעה
ממעמקים (סיבוב הופעות)

**ממעמקים** הוא סיבוב ההופעות השני של ההרכב המוזיקלי הישראלי "הפרויקט של עידן רייכל", אשר התבסס בעיקר על אלבומו השני "ממעמקים". סיבוב ההופעות נמשך כשנה, משנת 2005 ועד שנת 2006, וכלל עשרות הופעות ברחבי ישראל, ארצות הברית ואירופה, ובפסטיבלים מובילים למוזיקת עולם, בהם הפסטיבל הבין-לאומי למוזיקה, אמנות וריקוד באנגליה ובסינגפור ו במקסיקו. מרבית ההופעות נמכרו מראש.

## רקע
בדצמבר 2004 יצא לאור אלבומו השני של הפרויקט של עידן רייכל, "ממעמקים", שהצליח, תוך ימים ספורים, למכור סך של 20,000 עותקים ולזכות במעמד "אלבום זהב". האלבום כלל, בין היתר, את הלהיטים "ממעמקים", "יש בי עוד כוח" ו"מילים יפות מאלה", שהגיעו לצמרת מצעדי הפזמונים.

## השירים
המופע כלל את מיטב השירים מתוך שני האלבומים של ההרכב, הן האלבום הראשון "הפרויקט של עידן רייכל", והן האלבום השני "ממעמקים" שהיווה את עיקר המופע.

## הפקה
* קלידים - עידן רייכל
* סמפלרים - עידן רייכל
* שירה - עידן רייכל, מאיה אברהם, כברה קסאי, ווגדרס אבי וואסה
* תופים - גלעד שמואלי
* כלי הקשה - איתמר דוארי
* גיטרה בס - גולן זוסקוביץ'
* גיטרות - יענקל'ה סגל

## ביקורת
יוסי חרסונסקי נתן למופע ביקורת חיובית: "השעתיים עם חבורת רייכל הססגונית עברו בקלות מענגת. החוכמה והתחכום שלו מתמצים באיך להגיע אל מועדון הדאנס הקוסמופוליטי, ואז לחזור לפינת הליריות הישראלית בשני שירים חפים מאתניות. החוכמה המסחרית שלו זה להציב על הבמה את הצירופים האתנו מוזיקליים הנכונים. המלמול האמהרי של ווגדרס אבי וואסה, יחד עם הסלסול האוריינטלי היפהפה של מיה אברהם, וביניהם כברה קסאי שהיא כבר זמרת הפופ המערבית שיודעת להתאים את עצמה גם לרצפת הדאנס קלאב, זזה בקלילות סקסית וגם נותנת קולה באקצנט נקי".

## הערות שוליים

קטגוריה:סיבובי הופעות מ-2005
קטגוריה:סיבובי הופעות מ-2006
קטגוריה:סיבובי הופעות של עידן רייכל
קטגוריה:סיבובי הופעות בישראל
ריטה LIVE

**ריטה LIVE** הוא סיבוב הופעות של הזמרת-יוצרת הישראלית ריטה אשר נתמך על אלבומה "חמצן" והתקיים ברחבי ישראל. המופע עלה ב-11 ביולי 2003 והסתיים באוגוסט 2004. המופע נמשך כשנה.

מתוך המופע הוקלט השיר "תשקר לי" ויצא כסינגל, אך לא נכלל באף אלבום. השיר בגרסת הסטודיו נכלל באלבום "חמצן".

## רקע
במרץ 2003 יצא לאור האלבום "חמצן". האלבום הגיע למעמד של אלבום זהב עם מכירות של כ-30,000 עותקים וזכה בעיקר לביקורות פושרות מצד המבקרים. השיר המצליח ביותר באלבום היה "לאלף נמר", שכתבה צרויה להב והלחין רמי קלינשטיין. פרט לו בלטו גם "מלבד אהבה" שכתבה להב, "תשקר לי" שהלחין ארקדי דוכין למילים של ריטה ו"אתה בכל זאת" ("עלית לי בזיכרון") שכתב מאיר אריאל, וזכה להצלחה מחודשת כשבוצע כעבור שנה על ידי דודו טסה. בין כותבי האלבום נכללו גם מוזיקאי רוק ופופ, כארקדי דוכין, אביב גפן, שלמה ארצי ומיקה קרני. את השירים עיבדו קלינשטיין, אבי סינגולדה וטל פורר.

## רשימת השירים
רשימת השירים מתוך המופע שהתקיים בשנת 2004 ושודר ברדיו:
# "אתה בכל זאת"
# "עטוף ברחמים"
# "שרה ברחובות"
# "יום חדש"
# "נוצה ברוח"
# "לאלף נמר"
# שיר מתוך האופרה "כרמן"
# "בביתי הנעול"
# "הנסיכה והרוח"
# "ציפור זרה"
# "אהבה גדולה"
# "מחול מטורף"
# "עד שתעזוב"
# שיר אופרה של ג'אקומו פוצ'יני
# "ערב כחול עמוק"
# "The Show Must Go On"
# "שיר אהובת הספן"
# "תשקר לי"
# "מה חשוב היום"
# מחרוזת:
## "בגידה"
## "רגע פרטי"
## "אגדת השמש והירח"
## "תחנה של זמן"
## "עבד של הזמן"
## "שביל הבריחה"
# "תפתח חלון"
# "בוא"
# "ימי התום"
# שיר בפרסית
# "ילדים זה שמחה"

## הופעות ידועות

* המידע נאסף באופן לא רשמי

## הפקה
* לואי להב - מפיק מוזיקלי
* שימי ואקנין - רקדן
* דודו טסה - גיטרות
* שמוליק שמיר - גיטרות
* עדי גולדשטיין - קלידים, תכנותים
* טל פורר - פסנתר
* בנצי גפני - בס
* לוקי גבאי - תופים
* קלוד דדיה - רקדן

## ביקורות
מבקר המוזיקה, נחום מוכיח, ביקר באופן חיובי את המופע: "היא מרימה מופע מקצועי, מופק ומושקע, וזאת מעבר לנוכחות האישית הבלתי מעורערת - הקול הענק הבלתי נגמר, הכריזמה האישית הכובשת, הגיחות לקהל, הסיפורים הקטנים, ריטואל קבלת הפרחים וציון ימי הולדת של מעריצים - והכל כדי לתת במשך שעתיים וחצי אילוזיה ופנטזיה מושלמת לצופה. כמו שצריך".

גם מבקר המוזיקה, יוסי חרסונסקי, ביקר באופן חיובי את המופע: "זוהי ריטה עם כל המניירות המוכרות, עם הרגשנות המוחצנת, עם תזזית של קפיץ מתוח שמשתחרר, עם אנרגיות מוספות, עם נגנים שנותנים לה את כל מה שהיא צריכה. זו ריטה הכי ריטה שראיתי על הבמה".

## הערות שוליים

קטגוריה:סיבובי הופעות מ-2003
קטגוריה:סיבובי הופעות מ-2004
קטגוריה:סיבובי הופעות של ריטה
קטגוריה:סיבובי הופעות בישראל
מפרץ סגאמי

[ממוזער|מראה המפרץ מ[חצי האי מיאורה .]]
**מפרץ סגאמי** (ביפנית: **相模湾**) הוא מפרץ בחוף האוקיינוס השקט בקנאגאווה, הונשו, יפן.

## אקלים
הטמפרטורה הממוצעת היא 16 מעלות צלזיוס. החודש הכי חם הוא אוגוסט (26 מעלות צלזיוס). החודש הכי קר הוא פברואר (6 מעלות צלזיוס). כמות המשקעים הממוצעת היא 1,924 מילימטרים בשנה. חודש יוני הוא החודש שיש בו הכי הרבה גשם (296 מ"מ גשם), וחודש ינואר הוא החודש שיש בו הכי פחות גשם (66 מ"מ גשם).

## לקריאה נוספת

* Hammer, Joshua. (2006).  ''Yokohama Burning: The Deadly 1923 Earthquake and Fire that Helped Forge the Path to World War II.'' New York: Simon & Schuster. 10-; 13- (cloth)
* Kamio, Kenji & Willson, Heather, An English Guide to Kamakura's Temples and Shrines,Ryokufu Shuppan, Tokyo, 2008 (paperback). 


## קישורים חיצוניים

## הערות שוליים

קטגוריה:מפרצים באוקיינוס השקט
קטגוריה:יפן: מפרצים
קטגוריה:קאנטו
הטור של עומאן

**הטור של עומאן** (באנגלית: **Tour Of Oman**; בערבית: **طواف عمان**) הוא מרוץ אופני כביש בקטעים שנערך בעומאן מאז 2010. המרוץ הוא חלק מסבב ה-UCI ProSeries החל משנת 2020.

המרוץ מאורגן על ידי חברת ASO (במימון של ממשלת עומאן) שנחשבת למארגנת המרוצים הבכירה בעולם ומארגנת גם את הטור דה פראנס, וואלטה אספניה, לייז'–בסטון–לייז' ומרוצים בכירים אחרים. המרוץ כולל כשישה קטעים ומזכיר באופיו מרוצי קטעים אחרים ובולטים יותר, כשהוא כולל קטעים גבעיים ומישוריים, לפחות קטע אחד שיסתיים בעלייה משמעותית ולעיתים גם קטע נגד השעון.

## היסטוריה
המרוץ נוסד בשנת 2010 וכלל קטעים מישוריים בעיקר, כשפביאן קנצ'לרה השווייצרי ניצח בו. בשנת 2011 כבר ניצח בו מטפס מובהק, רוברט חסינק לאחר שניצח שני קטעים במרוץ, את קטע נגד השעון וקטע שהסתיים בעלייה. העלייה המשמעותית שמופיעה במרוץ מסתיימת במעלה ברכס ג'בל אח'דר.

המרוץ מתקיים בחודש פברואר וגורר אליו שמות גדולים, בשנים 2013–2014 פתח כריס פרום את עונתו במרוץ וניצח בשתי המהדורות, באותן שנים המשיך גם לניצחון בטור דה פראנס. בשנת 2016 ניצח את המרוץ וינצ'נצו ניבאלי, באותה עונה גם ניצח בג'ירו ד'איטליה. בשנת 2019 בוטל המרוץ עקב מותו של סולטאן קאבוס, וכניסתה של עומאן לשנת אבל.

## מנצחים
### כללי

### נקודות

### הרוכב הצעיר

## קישורים חיצוניים

* 

קטגוריה:עומאן: ספורט
קטגוריה:מרוצי אופניים

## הערות שוליים
ג'ו סימס

**ג'ו סימס** (באנגלית: **Joe Sims**; נולד ב-1981) הוא שחקן אנגלי. הוא ידוע בעיקר מהופעתו בתפקיד נייג'ל קרטר בסדרת הדרמה "ברודצ'רץ'" של רשת ITV.

## ביוגרפיה
סימס נולד בבריסטול וגדל בקינגסווד. הוא למד בבית הספר סר ברנרד לוול, שם החל להתעניין במשחק בעקבות מורה שהכיר לו את להקת התיאטרון בריסטול אולד ויק. בהמשך למד סימס בפילטון קולג', באוניברסיטת מידלסקס, ובאוניברסיטת סן פרנסיסקו.

ב-2012 זכה סימס בפרס אופי על הופעתו במחזה "As We Forgive Them", בתפקיד לי פנטון, שהוצג בתיאטרון ארקולה שבלונדון.

סימס מרבה להופיע בטלוויזיה ועל במת התיאטרון. ברדיו השתתף בסדרת התסכיתים "The Archers". בטלוויזיה הופיע בסדרות שונות בהן "אנדוור", "האב בראון", "Ultimate Force", "דוד שלו", סדרת האנימציה לילדים "Chuggington", ובסדרת הדרמה "חדר מיון" של ערוץ BBC One.

ב-2009 שיחק סימס בתפקיד סרג'נט דה גראף בסרט האינדונזי "Merah Putih", וב-2010 הופיע בסרט ההמשך "Derah Garuda".

ב-2013 הופיע סימס בתפקיד נייג'ל קרטר בסדרת הדרמה "ברודצ'רץ'". הוא גילם את הדמות של נייג'ל גם בעונות הבאות של הסדרה.

ב-2014 דיבב סימס שתי דמויות במשחק הווידאו "Dark Souls II". עוד גילם את דמותו של וינסנט טבק, הרוצח של ג'ואנה ייטס, בסרט הדוקו-דרמה "The Lost Honour of Christopher Jefferies" של רשת ITV.

ב-2016 שיחק סימס בתפקיד גרף בסדרה "Beowulf: Return to the Shieldlands" של ITV. ב-2017 הופיע בתפקידי אורח בסדרות "הודיני ודויל", "רציחות במידסומר", "ננס אדום", ו-"Lucky Man". ב-2018 גילם את האב החורג האכזר בעיבוד לספר "Joe All Alone" מאת ג'ואנה נדין.

סימס היה מועמד לפרס שחקן המשנה הטוב ביותר בתסכיתי רדיו של ה-BBC לשנת 2017, על הופעתו בדרמה "Lifelines". ב-2018 היה מועמד שוב לפרס השחקן הטוב ביותר בתסכיתי רדיו על תפקידו בדמות צ'ארלי המונד ב-"Oliver Park: The Easter Riot".

ב-2019 הופיע סימס בסרט הקולנוע "Everything I Ever Wanted To Tell My Daughter About Men" בתפקיד מודי, אמן הגרפיטי, בבימויה של טרה פיצג'רלד. באותה שנה שיחק בסדרות הטלוויזיה "בריטניה", "שייקספיר והאת'וויי", "אגאתה רייזין" ו-"Plebs". עוד ב-2019 גילם את ג'ף בסדרה "זואי ורייבן" של נטפליקס.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:בוגרי אוניברסיטת מידלסקס
קטגוריה:בוגרי אוניברסיטת סן פרנסיסקו
קטגוריה:אנגלים שנולדו ב-1981
קרום רייזנר

**קרום רייזנר**, **הקרום הווסיטיבולרי** או **הקיר הווסטיבולרי** (באנגלית: **Reissner's membrane**) הוא רקמת תאים הנמצאת בתוך איבר השבלול שבאוזן הפנימית, החוצצת בין שני מדורים בתוכו: מעלת הפרוזדור למעלת האמצע. יחדיו עם קרום נוסף, הנקרא הקרום הבזילרי הוא מתווה את מעלת האמצע, חלל מובחן הנמצא בין מעלת הפרוזדור למעלת התוף. חלל זה מלא בנוזל הנקרא הלימפה הפנימית (endolympha ), אשר מאופיין בתכונות כימיות המאפשרות את התפקוד התקין של האיבר על שם קורטי השוכן במעלת האמצע. תפקידו העיקרי הוא להוות חוצץ בררני בין מעלת הפרוזדור למעלת האמצע, ובכך לאפשר רק לחלק מהחומרים לעבוד דיפוזיה בין שני המדורים. מבחינה היסטולוגית הקרום בנוי משתי שכבות של אפיתל שטוח המופרדות על ידי שכבה בסיסית (Basal lamina ).

הקרום קרוי על שם האנטומאי הגרמני ארנסט רייזנר  (1824–1878).

## ראו גם
* מערכת השמיעה
* מחסום דם-מוח
* הגנגליון הספירלי

קטגוריה:ערכים שבהם תבנית בריטניקה אינה מתאימה
קטגוריה:שמיעה
אנסמבל ווקאלי ואינסטרומנטלי

**אנסמבל ווקאלי ואינסטרומנטלי** (ברוסית: **Вокально-инструментальный ансамбль** (בקיצור **ВИА** או **VIA**) הוא שמם הרשמי של הרכבים מוזיקליים מקצועיים וחובבים המוכרים על ידי המדינה בברית המועצות בשנות ה-60 עד שנות ה-80. המונח "VIA" בתקופה הסובייטית היה שם נרדף למונח "הרכב מוזיקלי" (אפשר היה ליישם אותו גם על הרכב מוזיקלי זר), אך עם הזמן הוא נקשר בעיקר ללהקות רוק, פופ ופולק בתקופה הסובייטיות.
ממוזער|הלהקה Zemlyane בהופעה בשנת 1984

## הופעת המונח
המונח "אנסמבל ווקאלי ואינסטרומנטלי", כמו גם התופעה עצמה המיועדת למונח זה, הופיע בברית המועצות בשנות השישים, בעקבות ההתלהבות שהייתה לבני הנוער מהטרנדים הפופולריים במוזיקה המערבית. המשטר הסובייטי היה מוכן לקבל את הלהקות האלה, רק לאחר שקיבלו הכרה רשמית מהשלטונות. לכל להקה היה מנהל אומנותי (художественный руководитель) ששימש גם כמנהל, מפיק ולעיתים היה גם צנזור ממונה מטעם הממשל. מכיוון שמסיבות אידאולוגיות (מוזיקת רוק הוכרזה כ"תוצר של תרבות מערבית רקובה") לא ניתן היה לכנותן "להקות רוק", השם "אנסמבל ווקאלי ואינסטרומנטלי" או בקיצור "VIA", הוטבע עבור הרכבים כאלה.

VIA נוצרו במוסדות תרבות שונים: בפילהרמוניות מקומיות, תיאטרונים ועמותות קונצרטים. הסטטוס הרשמי הפריד בין VIA ל"בארד" מאותה התקופה, שעברה בקטגוריית הופעות החובבים. בנוסף ל־VIA המקצועי, היו קבוצות חובבים דומות במוסדות שונים (בתי תרבות, חוות קולקטיביות וכו').

במאי 1966 פורסמה ההגדרה של "אנסמבל ווקאלי ואינסטרומנטלי" בכרזה של אנסמבל אוונגרד, נאום מהאגודה הפילהרמונית של דונייצק. כמו כן, בין הקבוצות שיצרו את ז'אנר ה־VIA, הם ההרכבים "פויושצ'יה גיטרי" ו- "וסיוליה רביאטה", שנוסדו בשנת 1966 בלנינגרד ובמוסקבה, בהתאמה. "דוברי מולודצי" הוקמה בשנת 1969.

ה- VIA הכי ידועים הם: פסניארי, וסיוליה רביאטה, סמוצבטי (Самоцветы), זמלניאה, דוברי מולודצי (Добры молодцы), אריאל (Ариэль), ארקס (Аракс), סיניה פטיצה (Синяя птица), סיאברי (Сябры), פויושצ'יאה גיטרי (Поющие гитары), פלמיאה (Пламя), קרסניאה מאקי (Красные маки), ורסי (Верасы), לייסיאה פסניה (Лейся, песня), זדרסטבוי פסניאה (!Здравствуй, песня), נדז'דה (Надежда), "יאללה" (Ялла).

## הערות שוליים

קטגוריה:להקות סובייטיות
Open Door

**Open Door** הוא סיבוב הופעות משותף של הזמרת האמריקאית אינדיה ארי והמוזיקאי הישראלי עידן רייכל, שנתמך על אלבומם המשותף הנושא את אותו שם, שהיה אמור לצאת בשנת 2011, אך נגנז. המופע התקיים ברחבי העולם, עלה ב-2011 והסתיים באותה השנה. המופע עלה לראשונה ביוני 2011 באופרה הישראלית החדשה.

## רקע
ביוני 2011 הכריזו רייכל וארי על אלבום משותף שעתיד לצאת בשנת 2012, ואיתו על סיבוב ההופעות המשותף. שירי האלבום הוצגו במופעים, אך בסופו של דבר, האלבום נגנז. לפני סיבוב ההופעות, חיבורם של רייכל וארי החל בהופעות שונות, בהם הופעה בוושינגטון די. סי. בפני נשיא ארצות הברית ברק אובמה בשנת 2008 ובטקס הענקת פרס נובל לשלום בשנת 2010.

## תאריכי הופעות

## רשימת השירים
# "The One"
# "מי נהר"
# "Get Up"
# "Brother Sister"
# "Just Keep Singing"
# "Lullaby"
# "He Heals Me"
# "Complicated Melody"
# "6th Avenue"
# "Melody for You"
# "ממעמקים"
# "Ema"
# "Last Night Dream"
# "Lines and Circles"
# "Prayer for Humanity"
# "Gift of Acceptance"
# "You Are a Star"
# "אם תלך"

## ביקורת
יוסי חרסונסקי העניק ביקורת חיובית למופע: "אנחנו העולם. ביחד אנחנו האחד-עולם. Together We Are The One. שיר פתיחה. המילים, המוזיקה חיברו לי את ההמנון ההוא של מייקל והסטארים להמנון החדש של אינדיה ארי את עידן רייכל. מוזיקת עולם? אחרי הערב המחניף הזה, אין לי מושג מה מוזיקת עולם. די בעובדה שזמרת אמריקאית ענקית חוברת למוזיקאי ישראלי? [...] אינדיה ארי בעברית, לידה בחור בחיצוניות אתנית, על הבמה יש כלים אוריינטליים. זה כמעט כמו להמציא את גלגל המוזיקה מחדש".

## הערות שוליים

קטגוריה:סיבובי הופעות מ-2011
קטגוריה:סיבובי הופעות מ-2012
קטגוריה:סיבובי הופעות של עידן רייכל
קטגוריה:סיבובי הופעות משותפים
קטגוריה:סיבובי הופעות בישראל